Llaceria de País ye llaceria d´esa esquierda con supuesta representación institucionalcooperante, solidaria, internacionaliega y quésiyo  cuánto más. Pero llaceria de País ye tamién esi nacionalismu d´esquierda que gasta pómpares de xabón favoratibles a non menos llonxanes causes, eso sí, ensin la representación institucional del Bloque pal Engañu, con menos perres, poro, pero non menos ampulosidá nel xeitu. La Revolución Cubana, el pañuelu palestín, el peligru d´estinción del osu panda, pero la Casa ensin barrer. Una esquierda nacionalista o un nacionalismu d´esquierda, o ¿qué? ¿O sarapullu adolescente que nun sal del eslogan Asturies nun ye  España? Porque pa dicir coses asina hai qu´encadarmar discursos, estudiar la hestoria, la socioloxía y la economía del País. Hai qu´axuntase cola xente y desterrar pa siempre la enerxía anónimu-forera cola que sal gratis insultar y cola que s´aveza esparder la esterilidá a tou posible movimientu d´emancipación asturianu (qu´entá nun esiste). 